REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/227-21

27. maj 2021. godine

B e o g r a d

ZAPISNIK

32. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 27. MAJA 2021. GODINE

Sednica je počela u 12,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Nikola Jolović, Duško Tarbuk, Olivera Pešić, Sonja Vlahović i Ana Čarapić.

Sednici su prisustvovali zamenici članova Odbora: Velibor Milojičić (zamenik Gorana Kovačevića), Zoran Tomić (zamenik Bratimira Vasiljevića), Mihailo Jokić (zamenik Vladimira Marinkovića), Uglješa Marković (zamenik Dušana Bajatovića) i Marina Mirković (zamenik Ljiljane Kuzmanović Vujaković).

Sednici nije prisustvovala članovi Odbora Zoltan Pek, Vojislav Vujić i Milorad Mijatović, niti njihovi zamenici .

Sednici je prisustvovao predstavnik Ministarstva finansija, Uprave za javni dug , Dragan Babić.

Na predlog predsednika Odbora, Odbor je jednoglasno (dvanaest glasova „za“) utvrdio sledeći:

D n e v n i r e d:

1. Razmatranje Predloga zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad, po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin – Boljevac – Rgotina – Negotin - Prahovo, koji je podnela Vlada (broj 011-882/21 od 21. maja 2021. godine), u načelu;

2. Razmatranje Predloga zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad, po osnovu Ugovora o dugoročnom kreditu za izgradnju razvodnog gasovoda Leskovac - Vranje, koji je podnela Vlada (broj 011-881/21 od 21. maja 2021. godine), u načelu;

3. Razmatranje Predloga zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad, po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd – Valjevo – Loznica, koji je podnela Vlada (broj 011-880/21 od 21. maja 2021. godine), u načelu.

Većinom glasova (dvanaest glasova ,,za”) usvojen je predlog predsednika Odbora da se o tačkama dnevnog reda 1. do 3. vodi zajednički načelni pretres, u skladu sa članom 76. Poslovnika Narodne skupštine, a da se potom, o svakoj tački dnevnog reda Odbor posebno izjasni.

**PRVA - TREĆA TAČKA DNEVNOG REDA: Zajednički načelni pretres o predlozima zakona**

Predloge zakona obrazložio je Dragan Babić, predstavnik Uprave za za javni dug Ministarstva finansija.

Dragan Babić je istakao da se sva tri predloga zakona odnose na davanje garancija Republike Srbije bankama (OTP banka Srbija A.D. Novi Sad – dve garancije iBanca Intesa AD Beograd – jedna garancija) za izmirivanje obaveza Javnog preduzeća „Srbijagas“ Novi Sad za razvodne gasovode i gasifikaciju.

U Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin-Boljevac-Rgotina-Negotin-Prahovo, kredit iznosi 66,00 mil. evra, u dinarskoj protivvrednosti, sa nominalnom kamatnom stopom od 1,78 odsto, na godišnjem nivou. Kredit u Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu za izgradnju razvodnog gasovoda Leskovac - Vranje, iznosi 28,00 mil. evra, u dinarskoj protivvrednosti, sa kamatnom stopom od 1,78 odsto, a u Predlogu zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd-Valjevo-Loznica, kredit iznosi 75,00 mil. evra, u dinarskoj protivvrednosti sa kamatnom stopom od 1,85 odsto. Odobravanjem kredita stvoriće se uslovi za izgradnju distributivnih gasovoda u svim naseljima i povezivanje industrijskih, komunalnih i individualnih potrošača na distributivni sistem. Time će se omogućiti korišćenje prirodnog gasa kao jeftinog, ekološki prihvatljivog goriva, jednostavnog za upotrebu a istovremeno korišćenjem prirodnog gasa kao goriva u značajnoj meri će se rasteretiti i elektroenergetski kapaciteti.

**PRVA TAČKA DNEVNOG REDA**: **Razmatranje Predloga zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad, po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin – Boljevac – Rgotina – Negotin - Prahovo, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist OTR banke Srbija A.D. Novi Sad za izmirivanje obaveza Javnog preduzeća „Srbijagas” Novi Sad, po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin – Prahovo, u načelu.

**DRUGA TAČKA DNEVNOG REDA:** **Razmatranje Predloga zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad, po osnovu Ugovora o dugoročnom kreditu za izgradnju razvodnog gasovoda Leskovac - Vranje, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist OTR banke Srbija A.D. Novi Sad za izmirivanje obaveza Javnog preduzeća „Srbijagas" Novi Sad, po osnovu Ugovora o dugoročnom kreditu za izgradnju razvodnog gasovoda Leskovac – Vranje, u načelu.

**TREĆA TAČKA DNEVNOG REDA: Razmatranje Predloga zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad, po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd – Valjevo – Loznica, u načelu.**

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad, po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd-Valjevo-Loznica, u načelu.

Za izvestioca Odbora na sednici Narodne skupštine, po svim tačkama, određena je dr Aleksandra Tomić, predsednik Odbora.

Sednica je završena u 12,20 časova.

Sednica je tonski snimana

SEKRETAR ODBORA PREDSEDNIK

Tijana Ignjatović dr Aleksandra Tomić